**Срокът за подаване на проекти е 11 октомври 2024 г.**

Проектите може да се подават:

* онлайн на сайта на БАН [http://www.bas.bg/ученически-институт-на-бан/](http://www.bas.bg/%D1%83%D1%87%D0%B5%D0%BD%D0%B8%D1%87%D0%B5%D1%81%D0%BA%D0%B8-%D0%B8%D0%BD%D1%81%D1%82%D0%B8%D1%82%D1%83%D1%82-%D0%BD%D0%B0-%D0%B1%D0%B0%D0%BD/). След събиране на всички необходими файлове ги архивирате и прикачвате в **zip. формат**

или

* по пощата на адрес:

**БЪЛГАРСКА АКАДЕМИЯ НА НАУКИТЕ  
Ученически институт на БАН  
ул. „15 ноември” № 1  
1040 София**

Пратката, изпратена по пощата трябва да съдържа две печатни подвързани копия на проекта и заявление, с което авторът изразява желание да бъде допуснат до представяне на проекта на Ученическата научна сесия**.** Освен това в пратката се **прилага и електронен носител (CD или флашка),** на който е записан целият проект, заявлението за участие и резюметата на български и английски език **задължително в** **Word формат.** **Проекти, за които в електронния носител липсват тези файлове в указания формат, няма да бъдат допускани до участие.**

Проектното предложение за текстовите проекти включва: заявление за участие, резюмета на български и английски език **задължително в Word формат** и самия проект. Проекти, за които липсват тези файлове или резюметата са в друг формат, различен от Word, няма да бъдат допускани до участие.

За участие с рисунки, етюди и други художествени творби (до 2 броя за участник) е необходимо заявление за участие, кратко описание на идеята на подадената творба и прикачен в онлайн системата jpg. / pdf файл с достатъчно добра резолюция, по която да бъде оценен артистичният проект. Препоръчително е, при възможност, оригиналът на художествените произведения да бъде подаден на място в деловодството на БАН, на посочения по-горе адрес. Оригиналът (рисунка, скулптура, пластика, дърворезба) ще бъде върнат на автора/ите му след приключване на ученическата сесия и закриване на евентуална изложба с постъпилите творби за участие.

В срок до 22 ноември същата година авторите на допуснатите до участие в Ученическата научна сесия проекти ще бъдат уведомени за мястото и датата на провеждане на сесията.

Програмата на Ученическата научна сесия, както и крайното класиране на проектите се обявява на електронната страница на БАН.

При необходимост от допълнителна информация, можете да изпратите своите въпроси на ел. поща info@uchiban.eu.